**REPUBLIKA HRVATSKA**

**ŽUPANIJA ZADARSKA**

**OŠ SVETI FILIP I JAKOV**

**Ulica učiteljice Karmele Pelicarić Marušić 10**

**23207 SV. FILIP I JAKOV**

**Klasa**: 602-02/17-01/01

**Ur. broj**: 2198-1-42-04-17-1

**Sv. Filip i Jakov, 9. siječnja 2017. godine**

**- RODITELJIMA**

**- STARATELJIMA**

**PREDMET:** **PREDUPIS** (PRIJAVA) u **1. razred** osnovne škole

**ZA ŠKOLSKU GODINU 2017./2018.**

* **o b a v i j e s t**

**Osnovna škola Sveti Filip i Jakov** obavještava roditelje (staratelje) da su OBVEZNI OBAVITI **PREDUPIS DJECE U PRVI (1.) RAZRED OSNOVNE ŠKOLE** u vremenu od **30. siječnja do 3. veljače 2017. godine**.

**PRIJAVU PREDUPISA MOŽETE OBAVITI NA BROJ TELEFONA: 023/388-609** (uz prijavu je potrebno navesti: ime i prezime djeteta, datum i mjesto rođenja, imena roditelja, adresa stanovanja-prebivalište-boravište, školu koju će dijete pohađati, broj telefona, te OIB djeteta)

**Obvezu PREDUPISA u prvi razred osnovne škole za školsku godinu 2017./2018. imaju djeca koja do 1. travnja 2017. godine navršavaju šest (6) godina života.**

Za upis djece koja do 1. travnja 2017. godine **nisu navršila šest (6) godina,** a navršit će do kraja tekuće godine, nisu školski obveznici, roditelji (staratelji) mogu, ako to žele, podnijeti **zahtjev za uvrštavanje djeteta u popis školskih obveznika** (Obrazac 6) Uredu državne uprave u Zadarskoj županiji, Službi za društvene djelatnosti, Ispostava Biograd na Moru, Kralja Tvrtka 1, 23210 Biograd na Moru, i to najkasnije **do 31. ožujka 2017**. godine. Uz zahtjev dužni su priložiti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta. Obrazac 6 dostupan je na web stranicama Ureda državne uprave u Zadarskoj županiji pod linkom „obavijest i izvješća“.

Nakon obavljenog predupisa, liječničkog pregleda i utvrđivanja psihofizičkog stanja djeteta (raspored pregleda bit će izvješen na vrtićima i školama) dijete može pristupiti upisu u 1. razred osnovne škole.

**Upis u 1. razred osnovne škole za školsku godinu 2017./2018. obavit će se u razdoblju od 19. do 21. lipnja 2017. godine u prostorijama matične zgrade OŠ Sveti Filip i Jakov na gore navedenoj adresi.**

**Stručna služba Osnovne škole Sveti Filip i Jakov**

**Povjerenstvo za upis u 1. prvi razred Osnovne škole**